

**«Μαζί για την Εφηβική Υγεία»**

Κοινωφελές Μη Κερδοσκοπικό Σωματείο

www.youthlife.gr

*σε συνεργασία με τη*



**Μονάδα Εφηβικής Υγείας (Μ.Ε.Υ.)**

Β’ Παιδιατρική Κλινική Πανεπιστημίου Αθηνών

Νοσοκομείο Παίδων «Π & Α Κυριακού»

Διευθύντρια : Αν. Καθηγήτρια Μαρία Τσολιά

Επιστημονική Υπεύθυνος : Επίκ. Καθηγήτρια Άρτεμις Κ. Τσίτσικα

Υπεύθυνη Δράσης: Αθανασίου Καλλιόπη

**Άλκης & Κλαίρη**

**Ένα εκπαιδευτικό εργαλείο για τα παιδιά του Δημοτικού.**

Ο ***Άλκης*** & η ***Κλαίρη*** αποτελούν δύο ήρωες σε ηλικία των τελευταίων τάξεων του Δημοτικού σχολείου, οι οποίοι μέσα από τη ζωή, τις εμπειρίες και τις σχέσεις τους δίνουν εύληπτα, διασκεδαστικά, αλλά και αποτελεσματικά πληροφορίες στα παιδιά της ηλικίας αυτής για βασικά θέματα, όπως:

* η *διατροφή* (υπάρχει ήδη)
* η ασφάλεια στο διαδίκτυο(υπάρχει ήδη)
* ο εκφοβισμός και η διαχείρισή του
* δικαιώματα παιδιού και εφήβου
* η σεξουαλική αγωγή
* οι εμβολιασμοί
* το περιβάλλον κλπ.

Συγκεκριμένα, για τη δράση πραγματοποιούνται :

Διαδραστική συζήτηση με τη χρήση του εργαλείου ***‘Άλκης & Κλαίρη’*** από ομάδα εκπαιδευμένων νέων (Youth power-μοντέλο peer to peer). Συζητώνται καταστάσεις των καρτών «Εσύ τι θα έκανες», λύνονται κουϊζ, σταυρόλεξα και άλλου τύπου ψυχαγωγικές ασκήσεις. Το ότι η ενημέρωση-εκπαίδευση πραγματοποιείται από νέους (~18 ετών) είναι εξαιρετικά αποδοτικό για τα παιδιά, καταργεί τις αποστάσεις, διευκολύνει τα κανάλια επικοινωνίας και έκφρασης και δημιουργεί κλίμα εμπιστοσύνης και οικειότητας. Παράλληλα υπάρχει σημαντική γνώση, άνεση και παιδεία σχετικά με τον τρόπο ζωής των νέων και τις σύγχρονες προκλήσεις.

Η δράση θα πραγματοποιηθεί σε συνεργασία με τη Μονάδα Εφηβικής Υγείας (Μ.Ε.Υ.) της Β΄ Παιδιατρικής Κλινικής του Παν/μίου Αθηνών, Νοσοκομείο Παίδων «Παν. & Αγλ. Κυριακού» σε σχολεία της Αττικής (παιδιά τελευταίων τάξεων του Δημοτικού).

Το υλικό επίσης δίνεται κατά τη διάρκεια εκδηλώσεων για τη σχετική θεματολογία, σε συνεργασία με Συλλόγους Γονέων ή με Επιστημονικούς Φορείς. Θα υπάρξει επίσης διαδικτυακό υλικό.

Περιεχόμενα και σύντομη περιγραφή του εργαλείου:

**«Ο Άλκης & η Κλαίρη»**

Ένα εργαλείο για την εκμάθηση για τα παιδιά του Δημοτικού

Περιλαμβάνει :

1. Βιβλιάριο δραστηριοτήτων, παιχνιδιών και διαδραστικής μάθησης
2. Οδηγίες για τους γονείς
3. Κάρτες με περιπτώσεις προς συζήτηση: «Εσύ τι θα έκανες;»
4. Σελιδοδείκτες, αυτοκόλλητα και άλλα αναμνηστικά με τους ήρωες και τους φίλους τους
5. Χρήσιμα τηλέφωνα

**Οι ήρωες συστήνονται**

